Diari Oficial de la Generalitat Valenciana


Sumari del DOGV 7002, del 12-04-2013 (2013/3286)

RESOLUCIÓ d'11 de febrer de 2013, de la consellera de Benestar Social, per la qual es dóna publicitat als crèdits que financen les prestacions de renda garantida de ciutadania, per a l'exercici 2013.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/3286


Data del document
:   11-02-2013

Organisme emissor
:   Conselleria de Benestar Social

Tipus de document
:   Resolució

RESOLUCIÓ d'11 de febrer de 2013, de la consellera de Benestar Social, per la qual es dóna publicitat als crèdits que financen les prestacions de renda garantida de ciutadania, per a l'exercici 2013. [2013/3286]  
Amb data 7 d'agost de 2008 va ser publicada en el Diari Oficial de la Comunitat Valenciana número 5823 l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació de la renda garantida de ciutadania.  
Atés que s'ha aprovat i publicat la Llei 11/2012, de 27 de desembre, de Pressupostos de la Generalitat per a l'Exercici 2013 (DOCV 6933, 31.12.2012), en aplicació del que establix la disposició addicional segona de l'Orde de 31 de juliol de 2008, de la Conselleria de Benestar Social, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Publica de la Generalitat Valenciana, pertoca donar publicitat als crèdits i a la línia de subvenció T6355 destinada al finançament de les prestacions regulades i convocades, dotada inicialment amb 41.668.948 €, dels quals cal deduir 7.442.976,88 €, corresponents als compromisos plurianuals incorporats de l'anualitat de 2012, i 65.686,69 €, corresponents a compromisos degudament adquirits de l'exercici 2012 (Decret 29/1991, de 18 de febrer, del Consell de la Generalitat Valenciana, pel qual es reconeixen obligacions degudament adquirides als efectes del que disposa l'article 31.2 de la Llei 4/1984, de 13 de juny, d'Hisenda Pública de la Generalitat Valenciana).  
  
En virtut d'això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 193/2012, de 21 de desembre, del Consell, pel qual s'aprova el Reglament orgànic i funcional de la Conselleria de Benestar Social (DOCV 6929, 24.12.2012), resolc:  
  
  
Primer  
Donar publicitat als crèdits pressupostaris destinats a finançar les prestacions regulades en l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació renda garantida de ciutadania (DOCV 5823, 7.08.2008), amb càrrec al programa pressupostari 313.10, Servicis Socials, per a l'exercici corresponent a l'any 2013:  
  
Denominació: renda garantida de ciutadania.  
Línia de subvenció: T6355  
Consignació pressupostària inicial: 17.938.944,43 €  
Procedència i quantia dels fons: fons no condicionats: 88.915.493,43 €.  
  
Segon  
Si com a conseqüència de transferències pressupostàries es veuen modificats estos crèdits, la modificació es publicarà mitjançant una resolució en el Diari Oficial de la Comunitat Valenciana.  
  
València, 11 de febrer de 2013.- La consellera de Benestar Social: Asunción Sánchez Zaplana.